
VENDIM

Nr. 539, datë 8.7.2020
PËR MIRATIMIN E PROJEKTIT PILOT “PËR MASAT PËR NXITJEN E TË NXËNIT, TË VIJUESHMËRISË DHE PËRPARIMIT TË NXËNËSVE TË SHKOLLËS 9-VJEÇARE ‘NAIM FRASHËRI’, KORÇË, PËR VITIN SHKOLLOR 2020–2021”

Në mbështetje të nenit 100 të Kushtetutës, të nenit 19, të ligjit nr. 69/2012, “Për sistemin arsimor parauniversitar në Republikën e Shqipërisë”, të ndryshuar, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të ligjit nr. 88/2019, “Për buxhetin e vitit 2020”, të ndryshuar, me propozimin e ministrit të Arsimit, Sportit dhe Rinisë, Këshilli i Ministrave
VENDOSI:

1. Miratimin e 300 (treqind) bursave/kuotave ushqimore për nxënësit e shkollës 9-vjeçare “Naim Frashëri”, Korçë, për vitin shkollor 2020–2021.

2. Vlera e bursës/kuotës ushqimore ditore është 76 (shtatëdhjetë e gjashtë) lekë në ditë për nxënës, për mbulimin e kostos ushqimore. Vlera e bursës/kuotës ushqimore, që do t’u ofrohet nxënësve në mjediset e shkollës, në formën e shërbimit ushqimor ditor, të paketuar për çdo nxënës, për 170 (njëqind e shtatëdhjetë) ditë mësimore, jepet sipas aneksit nr. 1, që i bashkëlidhet këtij vendimi.
3. Zyra Vendore Arsimore Parauniversitare Korçë-Pustec, në fillim të vitit shkollor, të dërgojë pranë njësisë së vetëqeverisjes vendore, Bashkia Korçë, listën emërore të nxënësve që ndjekin mësimin në këtë institucion arsimor, përfitues të bursës/kuotës ushqimore. Lista emërore detajohet sipas klasave, nga klasa e parë deri në klasën e nëntë. Një kopje e kësaj liste dërgohet në Ministrinë e Arsimit, Sportit dhe Rinisë si dhe në Drejtorinë Rajonale të Arsimit Parauniversitar Korçë.

4. Fondet publike për mbulimin e shpenzimeve për bursat/kuotat ushqimore me qëllim zbatimin e këtij vendimi, rialokohen nga Ministria e Arsimit, Sportit dhe Rinisë për Bashkinë Korçë dhe administrohen nga kjo bashki.

5. Zyra Vendore Arsimore Parauniversitare Korçë-Pustec dhe drejtoria e shkollës 9-vjeçare “Naim Frashëri”, Korçë, organizojnë aktivitete ekstrakurrikulare, me qëllim nxitjen e të nxënit, të vijueshmërisë dhe të përparimit të nxënësve të kësaj shkolle. Këto aktivitete organizohen në përputhje me udhëzimin nr. 30, datë 12.9.2018, të ministrit të Arsimit, Sportit dhe Rinisë, “Për numrin e nxënësve për klasë dhe normat e punës mësimore në institucionet e arsimit parauniversitar”.

6. Efektet financiare të mbulohen nga buxheti vjetor i miratuar për Ministrinë e Arsimit, Sportit dhe Rinisë, në programin buxhetor të arsimit 9-vjeçar.
7. Ngarkohen Ministria e Arsimit, Sportit dhe Rinisë, Ministria e Financave dhe Ekonomisë, Bashkia Korçë, Drejtoria Rajonale e Arsimit Parauniversitar Korçë, Zyra Vendore Arsimore Parauniversitare Korçë-Pustec dhe shkolla 9-vjeçare “Naim Frashëri”, Korçë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama
ANEKS NR. 1
KUOTAT FINANCIARE SIPAS NORMAVE NË NATYRË PËR USHQIMIN E NXËNËSVE (VITI MËSIMOR 2020–2021)
	Nr.
	Emërtimi
	Njësia matëse
	Norma ditore
	Vlera energjetike (në kcal)
	Çmimi mesatar/ njësi
	Vlera ditore/ në lekë

	1
	Bukë
	gram
	120
	341.95
	100
	12.0

	2
	Makarona
	gram
	10.5
	37.45
	120
	1.3

	3
	Oriz
	gram
	10.5
	38.15
	150
	1.6

	4
	Sheqer
	gram
	14
	54.95
	100
	1.4

	5
	Fasule
	gram
	10.5
	32.55
	150
	1.6

	6
	Perime
	gram
	45.5
	9.45
	100
	4.6

	7
	Fruta
	gram
	35
	14.7
	100
	3.5

	8
	Vaj
	gram
	10.5
	94.5
	180
	1.9

	9
	Gjalpë
	gram
	7
	53.2
	531
	3.7

	10
	Mish
	gram
	31.5
	45.5
	750
	23.6

	11
	Djathë
	gram
	8.75
	14
	400
	3.5

	12
	Reçel
	gram
	7
	32.55
	250
	1.8

	13
	Vezë
	kokërr
	0.35
	14.7
	12
	4.2

	14
	Qumësht
	gram
	70
	34.3
	80
	5.6

	15
	Patate
	gram
	70
	59.5
	40
	2.8

	16
	Nënprodukte pule dhe mishi
	gram
	10.5
	35
	400
	3.2

	 
	Kuota ditore
	 
	 
	912.45
	 
	76


Shënim. Është e domosdoshme që nxënësi të marrë kuotën ditore në lekë dhe në kalori, ndërsa gramaturat dhe lloji i ushqimit mund të ndryshojnë sipas menyve të ndryshme dhe çmimeve që ofrohen nga konkurrenca e prokurimeve dhe ndikimit të faktorëve të tjerë (gramaturat e normës ditore në pasqyrë janë përdorur për efekt planifikimi).

